<classify> KAMPUNI inayojihusisha na utengenezaji wa vifaa vya kitabibu kutoka Korea Kusini, RadianQbio, imegundua mashine mpya ijulikanayo kama Cell Qube ya kupima magonjwa zaidi ya 12 kwa muda mfupi na gharama nafuu, ina mipango ya kujenga kiwanda nchini.Akizungumza na madaktari na wafanyakazi wa maabara mbalimbali mkoani hapa, Mkurugenzi Mtendaji wa Kampuni ya Radio Qbio, Kim Beom Ki alisema kifaa hicho kinaweza kupima magonjwa mengi, ikiwemo ebola na Ukimwi, hivyo kiwanda kikijengwa kitarahisisha upatikanaji wake na kupunguza gharama za upimaji. Kuja kwa kifaa hiki cha Cell Qube kutabadilisha kabisa namna tunavyowatibu wagonjwa maana ni kifaa ambacho wengi wanaweza kumudu kukinunua na kitapunguza gharama za utabibu nchini, alisema Ki.Alisema kifaa hicho kimetengenezwa mahususi kufanya kazi katika maeneo ya vijijini, ambayo hayana umeme na hayafikiwi kwa karibu na huduma za hospitali kwa sababu hakuhitaji umeme kufanya kazi. Kampuni hiyo jana ilikutana na wataalamu wa maabara wa hospitali, waganga, maofisa waandamizi kutoka Wizara ya Afya, wanataaluma wanaofundisha vyuo vikuu vinavyofundisha taaluma ya utabibu na maabara.  <topic>: kitaifa 